“หุ้นเอเชีย” รีบาวด์ รับแรงช้อนซื้อ-จับตาจีนเปิดดบ.เงินกู้ LPR วันนี้
“หุ้นเอเชีย” รีบาวด์ รับแรงช้อนซื้อ-จับตาจีนเปิดดอกเบี้ยเงินกู้ LPR วันนี้ คาดปรับลดดอกเบี้ยลง เพื่อเพิ่มดีมานด์การขอสินเชื่อเพื่อพยุงเศรษฐกิจที่ชะลอตัว
“หุ้นเอเชีย” รีบาวด์ รับแรงช้อนซื้อ-จับตาจีนเปิดดอกเบี้ยเงินกู้ LPR วันนี้ คาดปรับลดดอกเบี้ยลงลง เพื่อเพิ่มดีมานด์การขอสินเชื่อเพื่อพยุงเศรษฐกิจที่ชะลอตัว
20 พ.ค. 2565

ผู้สื่อข่าวรายงานว่า ตลาดหุ้นเอเชียเปิดเช้านี้ในแดนบวกจากแรงช้อนซื้อ ขณะที่นักลงทุนจับตาธนาคารกลางจีนเปิดเผยอัตราดอกเบี้ยเงินกู้ LPR วันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,448.23 จุด เพิ่มขึ้น 45.39 จุด หรือ +0.17%, ดัชนี HSI ตลาดหุ้นฮ่องกงเปิดวันนี้ที่ 20,470.95 จุด เพิ่มขึ้น 350.27 จุด หรือ +1.74% และดัชนี SSE Composite ตลาดหุ้นจีนเปิดวันนี้ที่ 3,107.09 จุด เพิ่มขึ้น 10.13 จุด หรือ +0.32%
โดยนักลงทุนจับตาการเปิดเผยอัตราดอกเบี้ยเงินกู้ LPR ประเภท 1 ปี และประเภท 5 ปีของจีนในเช้าวันนี้ โดยคาดว่าจีนจะปรับลดอัตราดอกเบี้ยลง เพื่อเพิ่มดีมานด์การขอสินเชื่อเพื่อพยุงเศรษฐกิจที่ชะลอตัวลงหลังได้รับผลกระทบจากการระบาดของโควิด-19
สำหรับผลสำรวจความเห็นนักวิเคราะห์และนักลงทุนโดยสำนักข่าวรอยเตอร์ ผู้ตอบแบบสำรวจ 18 คนคาดว่า จีนจะปรับลดอัตราดอกเบี้ยเงินกู้ลูกค้าชั้นดี (LPR) ประเภท 1 ปี และประเภท 5 ปี อย่างใดอย่างหนึ่งลง ขณะที่อีก 12 คนคาดว่าจีนจะปรับลดดอกเบี้ยเงินกู้ทั้ง 2 ประเภทลง 0.50% ส่วนอีก 10  คนคาดว่าแบงก์ชาติจีนจะยังคงอัตราดอกเบี้ยไว้ที่ระดับเดิม
ทั้งนี้ ธนาคารกลางจีนประกาศคงอัตราดอกเบี้ยเงินกู้ลูกค้าชั้นดี (LPR) ประเภท 1 ปีที่ระดับ 3.7% และคงอัตราดอกเบี้ย LPR ประเภท 5 ปีที่ระดับ 4.6% เมื่อเดือนเม.ย.
ส่วนข้อมูลเศรษฐกิจในภูมิภาคที่มีกำหนดเปิดเผยวันนี้ ได้แก่ ดัชนีราคาผู้ผลิต (PPI) ของเกาหลีใต้ และดัชนีราคาผู้บริโภค (CPI) เดือนเม.ย. ของญี่ปุ่น